**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL KLAIPĖDOS MIESTO SAVIVALDYBĖS TARYBOS 2015 M. SAUSIO 29 D. SPRENDIMO NR. T2-2 „dĖL SAVIALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai** – papildyti socialinio būsto, kaip savivaldybės būsto fondo dalies, sąrašą suremontuotais butais, kurie anksčiau buvo nuomojami, kaip savivaldybės būstas.

**2. Projekto rengimo priežastys ir kuo remiantis parengtas sprendimo projektas.**

Paramos būstui įsigyti ar išsinuomoti įstatymas įsigaliojęs nuo 2015 m. sausio 1 d. numato pareigą savivaldybių taryboms tvirtinti Savivaldybės būsto fondo ir socialinio būsto, kaip savivaldybės būsto fondo dalies, sąrašus.

Klaipėdos miesto savivaldybės tarybos 2015 m. sausio 29 d. sprendimu Nr. T2-2 „Dėl savivaldybės būsto fondo ir socialinio būsto sąrašų patvirtinimo“ patvirtintuose sąrašuose buvo įrašytos visos 2015 m. sausio 1 dieną turėtos savivaldybės būsto fondo ir socialinio būsto patalpos.

2015 m. kovo 17 d. savo įsipareigojimus pagal pasirašytos savivaldybės butų remonto rangos sutarties sąlygas baigė vykdyti UAB „Klaibuta“. Savivaldybei buvo perduoti tušti suremontuoti 6 butai, atitinkantys statybos ir specialiųjų normų reikalavimus (Kuncų g. 14-1, Laukininkų g. 43-4, Sukilėlių g. 20-1, Taikos pr. 55-21, Taikos pr. 55-29 ir Vingio g. 35-21), kurie anksčiau buvo nuomojami, kaip savivaldybės būstas.

Šiuos butus bus galima siūlyti nuomai socialinio būsto laukiantiems asmenims ir šeimoms, kai bus patvirtintas naujos redakcijos Savivaldybės socialinio būsto, kaip savivaldybės būsto fondo dalies, sąrašas, į kurį jau yra įtraukti šie butai. Tai yra Savivaldybės socialinio būsto fondas nuo 2015 m. balandžio 1 d. padidėja 6 butais, kurių bendras naudingas plotas 278,70 kv. m.

Tuo pačiu taisoma anksčiau padaryta techninė klaida, dėl kurios į Savivaldybės socialinio būsto sąrašą buvo įtrauktas bendrabučio kambarys Sulupės g. 11-419. Bendrabučio kambariai pagal Įstatymo 2 straipsnio 2 dalį socialiniam būstui nepriskiriami.

  **3. Kokių rezultatų laukiama.**

 Bus sudarytos prielaidos teikti siūlymus nuomoti suremontuotus butus teisę į socialinio būsto nuomą turintiems asmenims ir šeimoms.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė